**ELŐTERJESZTÉS**

Bátaapáti Község Önkormányzata Képviselő – testületének

 2022. január 24-ei testületi ülésére

2. napirendi ponthoz

|  |  |
| --- | --- |
| Tárgy: | Polgármester tiszteletdíjának, költségtérítésének megállapítása |
| Előterjesztő: | Dr. Brandt Huba osztályvezető |
| Előterjesztést készítette: | Dr. Brandt Huba osztályvezető |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Szilárd polgármester |

**Tisztelt Képviselő-testület!**

Bátaapáti Község Önkormányzatának Képviselő-testülete a 2019.-ben tartott alakuló ülésén a 92/2019 (X.24.) számú határozatával állapította meg a polgármester tiszteletdíját valamint a polgármester költségtérítését.

Az egyes kulturális tárgyú és egyéb törvények módosításáról szóló 2021. évi CXLVIII. törvény 26.§-a 2022. január 1. napjától módosította Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (1) és (2) valamint (4) bekezdéseit az alábbiak szerint:

„(1) A főpolgármester megbízatásának időtartamára havonta illetményre jogosult, amelynek összege 1 500 000 forint. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint.”

***„(4) A polgármester illetménye a (2) bekezdésben meghatározott összeg***

***a) 40%-a az 500 fő és az az alatti lakosságszámú település polgármestere esetében;***

b) 50%-a az 501–1500 fő lakosságszámú település polgármestere esetében;

c) 55%-a az 1501–2000 fő lakosságszámú település polgármestere esetében;

d) 60%-a a 2001–5000 fő lakosságszámú település polgármestere esetében;

e) 65%-a az 5001–10 000 fő lakosságszámú település polgármestere esetében;

f) 75%-a a 10 001–30 000 fő lakosságszámú település polgármestere esetében;

g) 85%-a a 30 000 fő lakosságszám feletti település polgármestere esetében.”

Bátaapáti Község polgármestere társadalmi megbízatásban látja el polgármesteri teendőit, így esetében továbbra is alkalmazandó az Mötv. 71.§ (5) bekezdését mely szerint:

 *(5) A társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult, melynek egészéről vagy meghatározott részéről a képviselő-testülethez intézett írásbeli nyilatkozatával lemondhat*.

Bátaapáti Község polgármesterének a tiszteletdíját így hivatkozott jogszabályi helyek alapján bruttó 260.000.- forintban javaslom megállapítani. (1.300.000.- X 0,4=520.000.- ; 520.000/2=260.000.-)

A polgármester az Mötv. 71.§ (6) bekezdése alapján továbbra is jogosult tiszteletdíjának 15%ának megfelelő összegű költségtérítésre, melynek összege bruttó 39.000.- forint a 260.000.- forintos tiszteletdíjat alapul véve.

**Határozati javaslat I.**

Bátaapáti Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX törvény 71. § (4)-(5) bekezdése alapján, figyelemmel a törvény 71. § (2) bekezdésében foglaltakra Krachun Szilárd polgármester úr tiszteletdíját 2022. január 1.-től bruttó 260 000,- Ft/hó összegben állapítja meg.

A képviselő-testület a 92/2019 (X.24.) számú képviselő-testületi határozatát egyúttal hatályon kívül helyezi.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Brandt Huba osztályvezető

**Határozati javaslat II.**

Bátaapáti Község Önkormányzat Képviselő-testülete Magyarország helyi önkormányzatairól szóló 2011. évi CLXXXIX törvény 71. § (6) bekezdése alapján Krachun Szilárd polgármester úr költségtérítését 2022. január 1-től bruttó 39 000,- Ft/hó összegben állapítja meg.

A képviselő-testület felkéri a jegyzőt a szükséges intézkedések megtételére.

Határidő: azonnal

Felelős: dr. Brandt Huba osztályvezető

Bátaapáti, 2022. január 7.

Dr. Brandt Huba s.k.

osztályvezető